Hvad står MDM for?
MDM er en forkortelse for ‘Mobile Device Management’ og er et system, der giver dig mulighed for at styre medarbejdernes mobile enheder fra én central.
Med MDM kan virksomheden bedre holde et vågent øje med mulige, mistænksomme programmer og dermed sikre, at data og personlige oplysninger ikke ender i de forkerte hænder. Samtidig er MDM en løsning på, at hvis en medarbejders arbejdstelefon eller tablet bliver stjålet, så giver MDM mulighed for at slette enheden eksternt.
MDM er altså særligt relevant, når medarbejderne har adgang til virksomhedens system og data på farten. Her bruger de nemlig ofte offentlige Wi-Fi netværk, som kan have dårlig beskyttelse. Det betyder, at din virksomhed er mere udsat for, at ondsindede personer får adgang til værdifulde oplysninger.